CELEX: 62017TN0629
Language: et
Date: 2017-09-18 00:00:00
Title: Kohtuasi T-629/17: 18. septembril 2017 esitatud hagi – Tšehhi Vabariik versus komisjon

30.10.2017   
            
            
               ET
            
            
               Euroopa Liidu Teataja
            
            
               C 369/39
            
         18. septembril 2017 esitatud hagi – Tšehhi Vabariik versus komisjon
   (Kohtuasi T-629/17)
   (2017/C 369/53)
   Kohtumenetluse keel: tšehhi
   
      Pooled
   
   
      Hageja: Tšehhi Vabariik (esindajad: M. Smolek, J. Vláčil ja T. Müller)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 6. juuli 2017. aasta rakendusotsus C(2017) 4682 (final), millega tühistati osaliselt Euroopa Sotsiaalfondi toetus rakenduskavale Tšehhi Vabariigi eesmärkide „Ühildumine“ ning „Piirkondlik konkurentsivõime ja tööhõive“ raamesse kuuluva hariduse konkurentsivõime tõstmiseks ja tühistati osaliselt Euroopa Sotsiaalfondi toetus rakenduskavale Tšehhi Vabariigi eesmärgi „Ühildumine“ raamesse kuuluv uurimise ja innovatsioonitegevuse arendamine ning rakenduskavale Tšehhi Vabariigi eesmärkide „Ühildumine“ ja „Piirkondlik konkurentsivõime raamesse kuuluva tehniline abi;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja ühe väite.Oma hagi toetuseks esitab hageja ühe väite, mille kohaselt on rikutud nõukogu 11. juuli 2006. aasta määruse (EÜ) nr 1083/2006 (1), millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999, artikli 99 lõike 1 punkti a koosmõjus Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta artikli 16 punktiga b. Komisjon kohaldas finantskorrektsioone väidetavate riigihankealaste rikkumiste eest, mis puudutavad direktiivi 2004/18 artikli 16 punktis b sätestatud menetlust. Komisjon eksis asudes seisukohale, et riigihankealane erand direktiivi 2004/18 artikli 16 punktis b, mis käsitleb saadete sisu, kohaldub üksnes ringhäälinguorganisatsioonidest hankijate suhtes.
   
      (1)  ELT 2006 L 210, lk 25.